Det er ikke hver dag, man får besøg af de tredobbelte verdensmestre. Der var dog heller ikke fuldt hold, da landstræner Nikolaj Jakobsen sparede en del af profilerne fra triumfen i januar. Det gav plads til andre - blandt andre en lokal Aalborg-profil. Alt sammen gik forrygende, for Danmark havde i en fyldt Gigantium nul problemer med at banke Tyskland i EHF EURO Cup med 30-23. Nikolaj Jakobsens 'eksperimentarium' kaldte TV2-kommentator Bent Nygaard det, da spillerne fra det, der næsten kunne være Danmarks tredjehold leverede en opvisning mod nummer fem ved VM. Se TV2 Nords interview med den lokale debutant øverst. Efter 49 minutter blev Aalborg-målmanden Simon Gade skiftet ind til sin debut. En spiller, der var så langt nede i målmandshierakiet efter Landin og Co., at landstræneren selv kaldte ham langt fra landsholdet. Se TV2 Nords interview med landstræneren her: Men til det største jubelbrøl denne aften - reddede Gade et straffe straks ved entre. En anden åbenbaring torsdag aften var debuntaten fra Skanderborg Aarhus, Thomas Arnoldsen der bankede syv mål ind på en halvleg. Han kunne fint vende sig til jublen og hyldesten i Gigantium. Gigatalentet er nemlig Aalborg-spiller efter sommerferien. - Vi har vanvittigt mange dygtige spillere og en god gruppe. Både spillere og ledere, som er gode til, at de føler sig trygge og er glade, sagde landstræner Nikolaj Jacobsen til TV 2 SPORT efter kampen. Holdenes mødes igen søndag klokken 14.15 i Hamborg. Kampen kan ses på TV 2 og TV 2 PLAY.

Opsummering:
De tredobbelte verdensmestre berigede Aalborg med besøg - og sejr.